ai4bharat/Pralekha huggingface dataset:
బొగ్గు మంత్రిత్వ శాఖ
తాల్చేర్ బొగ్గు గనుల నుంచి బొగ్గు రవాణా చేయనున్న మహానది కోల్ రైల్వే లిమిటెడ్ 
పారాదీప్ మరియు దామ్రా ఓడరేవులకు వేగంగా బొగ్గు తరలించేందుకు రైలు కారిడార్ నిర్మాణం
2022 లో అంగుల్-బలార్మ్ 14 కి.మీ పొడవు మార్గంలో బొగ్గు రవాణా ప్రారంభం
మహానది కోల్ఫీల్డ్ లోని తాల్చెర్ కోల్ఫీల్డ్స్ దాదాపు 52 బిటీ బొగ్గు నిక్షేపాలతో అతిపెద్ద గనులలో ఒకటిగా గుర్తింపు పొందింది. దేశంలో లభిస్తున్న బొగ్గు నిక్షేపాల్లో తాల్చెర్ కోల్ఫీల్డ్స్ 15% బొగ్గు నిక్షేపాలను కలిగి ఉంది. తాల్చర్ కోల్ఫీల్డ్లో అందుబాటులో ఉన్న నిక్షేపాలలో 63 %  కంటే ఎక్కువ నిక్షేపాలు 300 మీటర్ల కంటే తక్కువ లోతులో లభిస్తున్నాయి. దీనివల్ల ఓపెన్ కాస్ట్ మైనింగ్ లో ఉత్పత్తి ఎక్కువగా జరుగుతుంది.
ఆర్థిక సంవత్సరం 22 లో తాల్చెర్ కోల్ఫీల్డ్స్ లో 95 మిలియన్ టన్నుల  లకు మించి బొగ్గు ఉత్పత్తి జరిగింది. మహానది కోల్ఫీల్డ్స్ లిమిటెడ్ మరియు దానికి కేటాయించిన బొగ్గు బ్లాక్ల నుంచి 2024-25 ఆర్థిక సంవత్సరం నాటికి దాదాపు 200 ఎంటీ బొగ్గు, 2030 ఆర్థిక సంవత్సరం నాటికి దాదాపు 300 ఎంటీ బొగ్గు ఉత్పత్తి చేసే అవకాశం ఉంది. వెలికి తీసిన బొగ్గును సమర్థవంతంగా తరలించడానికి తాల్చెర్ కోల్ఫీల్డ్స్ లో ఎంసిఆర్ఎల్  పేరుతో రైలు మార్గం నిర్మాణం దశలవారీగా ప్రారంభమైంది.
పీఎం గతి శక్తి కింద ఎంసిఆర్ఎల్ ప్రాజెక్టు ఫేజ్ I , II దశల నిర్మాణాన్నిఎక్కువ ప్రభావం చూపే అవకాశం ఉన్న ప్రాజెక్ట్గా బొగ్గు మంత్రిత్వ శాఖ గుర్తించింది.31.08.2015న ఏర్పాటైన "మహానది కోల్ రైల్వే లిమిటెడ్ " ఏర్పడింది. దీనిలో మహానది కోల్ఫీల్డ్ లిమిటెడ్ 64% వాటాతో, IRCONలో 26% మరియు ఒడిషాలోని ఇండస్ట్రియల్ డెవలప్మెంట్ కార్పొరేషన్  10% వాటా కలిగి ఉన్నాయి. .
రైలు మార్గాల ఒడిశాలోని అంగుల్ జిల్లా మీదుగా వెళుతుంది. భారతీయ రైల్వే నెట్వర్క్లో అంగుల్ మరియు జరప్దా రైల్వే స్టేషన్లు ఉన్నాయి. తాల్చేర్-బలార్మ్ మార్గంలో బలార్మ్ వద్ద ఎంసిఎల్ ప్రైవేట్ సైడింగ్లో లోడింగ్ స్టేషన్ పనిచేస్తున్నది.
14 కి.మీ పొడవు ఎంసిఆర్ఎల్ ఫేజ్-1  ఈ సంవత్సరం నాటికి అందుబాటులోకి వస్తుందని భావిస్తున్నారు. ఈ రైలు మార్గం తాల్చేర్ కోల్ఫీల్డ్స్లోని ఎంసిఎల్ గనుల నుంచి 25 ఎంటీ బొగ్గును తరలించడానికి ఉపయోగపడుతుంది.
54 కి.మీ ఎంసిఆర్ఎల్ ఫేజ్-II  నిర్మాణం డిసెంబర్'2025 నాటికి పూర్తవుతుందని భావిస్తున్నారు. ఇది తాల్చెర్ కోల్ఫీల్డ్స్ దక్షిణ భాగం మరియు మధ్య భాగంలో ఉన్న బొగ్గు బ్లాకుల మధ్య రవాణా సౌకర్యాన్ని అందిస్తుంది.
ప్రాజెక్టు ఫేజ్-II నిర్మాణ కార్యక్రమాలు వేగంగా సాగుతున్నాయి. భూసేకరణ మరియు అటవీ అనుమతులు లభించాయి. ఈ రైలు మార్గం తాల్చేర్ కోల్ఫీల్డ్స్ లో ఉన్న సీఐఎల్ మరియు సీఐఎల్ కు చెందని బొగ్గు బ్లాకుల నుంచి ~58 ఎంటీల బొగ్గు తరలించడానికి వీలు కల్పిస్తుంది.
తాల్చేర్ బొగ్గు క్షేత్రాల నుంచి బొగ్గు తరలింపు అంశంలో ఎంసిఆర్ఎల్ రైలు మార్గం కీలక పాత్ర పోషిస్తుంది. రైలు కారిడార్ ద్వారా పారాదీప్ మరియు దామ్రా ఓడరేవులకు వేగంగా బొగ్గు రవాణా చేయడానికి వీలవుతుంది. దీనివల్ల రైలు మార్గంపై ఒత్తిడి తగ్గుతుంది. దీంతో రవాణా ఖర్చు గణనీయంగా తగ్గుతుంది. రైలు నెట్వర్క్తో పోలిస్తే షిప్పింగ్ మార్గాల ద్వారా సరకు రవాణా తక్కువ ఖర్చుతో జరుగుతుంది. దేశంలో దక్షిణ మరియు పశ్చిమ ప్రాంతంలో బొగ్గు లభ్యత మెరుగుపడుతుంది.
కార్మిక, ఉపాధికల్పన మంత్రిత్వ శాఖ
ఈ.ఎస్.ఐ.సి. ఆసుపత్రులలో కోవిడ్-19 సౌకర్యాలు తెలుసుకోడానికి - డాష్-బోర్డు
కార్మిక మరియు ఉపాధి మంత్రిత్వ శాఖ పరిధిలోని ఈ.ఎస్.ఐ.సి., తన సామాజిక బాధ్యతను నెరవేర్చడానికి చేస్తున్న ప్రయత్నాల్లో భాగంగా, ప్రస్తుత మహమ్మారి సమయంలో, పౌరుల కేంద్రీకృత సేవలను మెరుగుపరచడం తో పాటు, సమాచారాన్ని వేగంగా అందుబాటులోకి తీసుకు రావడానికి వీలుగా మరొక అడుగు వేసింది. కోవిడ్ సంరక్షణ కోసం పడకల సంఖ్యను పెంచడం, ప్రస్తుత పరిస్థితుల్లో తక్షణ అవసరం గా నిలిచింది. ఈ.ఎస్.ఐ. సంస్థ, తన లబ్ధిదారుల కోసం ఉద్దేశించిన అనేక ఆరోగ్య సౌకర్యాలను, ఇప్పుడు, కోవిడ్ సంరక్షణ కోసం మన దేశ పౌరుల ప్రయోజనం కోసం కూడా విస్తరించింది. కోవిడ్ రోగులకు ప్రత్యేకంగా సేవలు అందించడానికి కూడా కొన్ని ఈ.ఎస్.ఐ. సంస్థలు సన్నద్ధమవుతున్నాయి. మన ధైర్యవంతులైన వైద్య నిపుణులు, ఇతర ఫ్రంట్-లైన్ కార్మికులు, ఈ కోవిడ్ ఈ.ఎస్.ఐ. ఆసుపత్రుల్లో 24 గంటలూ ప్రాణాలను రక్షించే సేవలను బాధ్యతాయుతమైన పౌరులుగా మాత్రమే కాకుండా, "మానవ సేవే - మాధవ సేవ" అనే ఆశయంతో తమ సేవలను విస్తరిస్తున్నారు.
డిమాండ్ మరియు సరఫరాల మధ్య అంతరం కారణంగా, కోవిడ్ సంరక్షణ కోసం పడకలు తగినంతగా అందుబాటులో లేవు. ఒక వేళ, పడకలు అందుబాటులో ఉన్నప్పటికీ, ఆ సమాచారం, అవసరమైనవారికీ, అత్యవసర పరిస్థితులను ఎదుర్కొంటున్న వారికీ, వెంటనే అందుబాటులో ఉండటం లేదు. ఈ.ఎస్.ఐ.సి. కి చెందిన ఐ.సి.టి. బృందం, బ్లూ-ప్రింట్ ను సిద్ధం చేయడానికి, రికార్డు సమయంలో డాష్-బోర్డ్ ను అభివృద్ధి చేయడానికి నిర్విరామంగా కృషి చేసింది. తద్వారా అవసరమైన పౌరులు, ఈ.ఎస్.ఐ.సి. ఆసుపత్రుల్లో ప్రత్యేక సదుపాయాలతో అందుబాటులో ఉన్న పడకల కోసం వెతకడానికి ఇది సహాయపడుతుంది. ఇందులో పాల్గొనే ఈ.ఎస్.ఐ. ఆరోగ్య సంస్థలు తమ రోజూ వారీ సమాచారాన్ని ఇందులో పొందుపరుస్తున్నాయి. ఈ డాష్బోర్డ్ ద్వారా, ప్రజలు, ఇందులో ప్రదర్శించబడే ఈ.ఎస్.ఐ. ఆరోగ్య సంస్థలను ఎంపిక చేసుకుని, ఆ సంస్థల్లో ఖాళీగా ఉన్న పడకల వివరాలను తెలుసుకుని, అక్కడ అందుబాటులో ఉండే సేవలను పొందడానికి తగిన నిర్ణయాలు తీసుకోవచ్చు.
కోవిడ్ సదుపాయాల డాష్-బోర్డు ద్వారా అందుబాటులో ఉండే సేవల వివరాలు తెలుసుకోడానికి ఈ లింక్ ను నొక్కండి :
https://www.esic.in/Dashboard/CovidDashBoard.aspx.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
మత్స్య వ్యవసాయ ఉత్పత్తి సంస్థలు
మత్స్యకారులు, మత్స్య వ్యవసాయ దారులను ఆర్ధికంగా సాధికారం చేసేందుకు, వారి బేరమాడే శక్తిని మరింత పెంచేందుకు ప్రధానమంత్రి మత్స్య సంపద యోజన  కింద మత్స్యశాఖ, మత్స్య, పశు సంవర్ధక, పాడి మంత్రిత్వ శాఖ మత్స్య రైతుల ఉత్పత్తి సంస్థలను  ప్రారంభించేందుకు ఆర్ధిక సహాయాన్ని అందిస్తుంది. సంస్థల ఏర్పాటు, వాటి వృద్ధి, నిర్వహణ, ఈక్విటీ గ్రాంట్, శిక్షణ, నైపుణ్యాల అభివృద్ధి పిఎంఎంఎస్వై కింద ప్రతి ఎఫ్ ఎఫ్పిఒలకు అందించే ఆర్థిక మద్దతులో భాగంగా ఉంటాయి.
గతంలో కేంద్ర ప్రభుత్వం ప్రోత్సాహిత పథకమైన నీలి విప్లవం- మత్ససంపద సమగ్రాభివృద్ధి, నిర్వహణ కింద బీహార్, హిమాచల్ ప్రదేశ్, ఆంధ్రప్రదేశ్, ఉత్తర్ ప్రదేశ్ లలో ఐదు ఎఫ్ఎఫ్పిఒలను ఏర్పాటు చేసేందుకు మత్స్యశాఖ, మత్స్య, పశు సంవర్ధక, పాడి మంత్రిత్వ శాఖ, వ్యవసాయ, రైతాంగ సంక్షేమ శాఖ పరిధిలోని సన్నకారు రైతుల ఆగ్రి- బిజినెస్ కన్సోర్షియం, భారత ప్రభుత్వం తోడ్పడ్డాయి. ఈ 5 ఎఫ్ఎఫ్పిఒలు ఇప్పటికే రిజిస్టర్ అయ్యాయి. అంతేకాకుండా, మొత్తం రూ. 24.50 కోట్ల వ్యయంతో 50 ఎప్ ఎఫ్పిఒలను ఏర్పాడు చేయాలని వ్యవసాయ, రైతాంగ సంక్షేమ పరిధిలోని నేషనల్ కోఆపరేటివ్ డెవలప్ మెంట్ కార్పొరేట్ చేసిన ప్రతిపాదనను 2020-21లో పిఎంఎంఎస్వై కింద మత్స్య, పశుసంవర్ధక, పాడి మంత్రిత్వ శాఖ, మత్స్యశాఖ ఆమోదాయించాయి. దీనితోపాటుగా మొత్తం రూ. 10 కోట్ల ఖర్చుతో 22 ఎఫ్ ఎఫ్పిఓలను ఏర్పాటు చేయాలని జాతీయ మత్స్య అభివృద్ధి బోర్డు  చేసిన ప్రతిపాదనకు పిఎంఎంఎస్వై కింద 2020-21లో ఆమోదాన్ని తెలపడం జరిగింది. ఈ సమాచారాన్ని మత్స్య, పశుసంవర్ధక, పాడి మంత్రిత్వ శాఖ పర్షోత్తమ్ రూపాల మంగళవారం లోక్సభకు లిఖితపూర్వకంగా ఇచ్చిన సమాధానంలో వెల్లడించారు.
హోం మంత్రిత్వ శాఖ
లాక్ డౌన్ నిబంధనలనుంచి వ్యవసాయ పరికరాలు, విడిభాగాలు మరియు రిపేరు నుంచి మినహాయింపునిస్తూ అనుబంధ మార్గదర్శకాలు
కోవిడ్ 19 నిరోధానికి దేశవ్యాప్తంగా లాక్ డౌన్ విధిస్తూ విడుదల చేసిన మార్గదర్శకాలకు అనుబంధం విడుదల చేసిన ప్రభుత్వం. వీటిని అన్ని మంత్రిత్వశాఖలకు, విభాగాలకు పంపారు. దీని ప్రకారం లాక్ డౌన్ మార్గదర్శకాలనుంచి వ్యవసాయ పరికరాలు, వాటి విడిభాగాలను, ప్రధాన రహదారులపై రిపేర్లను చేసే షాపులను, ముఖ్యంగా పెట్రోలు బంకుల దగ్గర వున్నవాటిని, టీ పరిశ్రమను, తేయాకు తోటలను  మినహాయించారు.
(Visitor Counter : 172
ప్రధాన మంత్రి కార్యాలయం
కుల్లు దసరా వేడుకల్లో పాల్గొన్న ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ హిమాచల్ ప్రదేశ్ రాష్ట్రం కుల్లూలోని ధల్పూర్ మైదానంలో కుల్లూ దసరా వేడుకలలో పాల్గొన్నారు. ఆయన రాక సందర్భంగా ఉత్సవ నిర్వాహకులు ఘనంగా స్వాగతం పలికారు. ఆ తర్వాత భగవాన్ రఘునాథ్ రథయాత్ర ప్రారంభం కాగా, ప్రధాని ఈ వేడుకలో పాలుపంచుకున్నారు. ప్రధానికి స్వాగతం పలకడం కోసం ప్రజలు పెద్దసంఖ్యలో మైదానానికి చేరుకున్నారు. లక్షలాది భక్తుల నడుమ ప్రధాన ఆకర్షణగా నిలిచిన ప్రధానమంత్రి నేరుగా వెళ్లి భగవాన్ రఘునాథ్కు పుష్పాంజలి ఘటించారు. ప్రధాని ముకుళిత హస్తాలతో ప్రతి ఒక్కరికీ అభివాదం చేస్తూ చారిత్రక కుల్లూ దసరా వేడుకలలో ఇతర దేవతామూర్తులు సహా సాగిన పవిత్ర రథయాత్రను తిలకించారు. భారత ప్రధానమంత్రి కుల్లూ దసరా వేడుకలలో పాల్గొనడం ఇదే తొలిసారి కాగా, ఇదొక చారిత్రక సందర్భంగా నిలిచిపోనుంది.
అంతర్జాతీయ కుల్లూ దసరా వేడుకలు ధల్పూర్ మైదానంలో 2022 అక్టోబరు 5న ప్రారంభమై 11వ తేదీన ముగుస్తాయి. ఈ లోయలో 300 మందికిపైగా దేవతలు కొలువైన నేపథ్యంలో దీన్ని దేవతా సమ్మేళనంతో కూడిన ప్రత్యేక పండుగగా పరిగణిస్తారు. పండుగ తొలిరోజున దేవతలు అందంగా ముస్తాబుచేసిన పల్లకీలలో ప్రధాన దైవం భగవాన్ రఘునాథ్ ఆలయానికి వేంచేసి, ఆయన దర్శనానంతరం ధల్పూర్ మైదానానికి వెళతారు. ప్రధాన మంత్రితోపాటు హిమాచల్ ప్రదేశ్ గవర్నర్ శ్రీ రాజేంద్ర విశ్వనాథ్ అర్లేకర్, ముఖ్యమంత్రి శ్రీ జై రామ్ ఠాకూర్, కేంద్ర సమాచార-ప్రసార శాఖ మంత్రి శ్రీ అనురాగ్ సింగ్ ఠాకూర్, బీజేపీ రాష్ట్రశాఖ అధ్యక్షుడు శ్రీ సురేష్ కుమార్ కశ్యప్ తదితరులు కూడా వేడుకలలో పాల్గొన్నారు.
ప్రధానమంత్రి అంతకుముందు బిలాస్పూర్లో ‘ఎయిమ్స్’ను జాతికి అంకితం చేశారు. అలాగే హిమాచల్ ప్రదేశ్లోని లుహ్ను, బిలాస్పూర్లలో అనేక ప్రాజెక్టులకు ప్రారంభోత్సవం, శంకుస్థాపన చేశారు.
(
సమాచార, ప్రసార మంత్రిత్వ శాఖ
సినిమా పరిశ్రమలో వాణిజ్య సౌలభ్య కల్పనకు ప్రభుత్వం కట్టుబడి ఉంది: కేంద్ర సహాయమంత్రి డాక్టర్ ఎల్.మురుగన్
‘యానిమేషన్... వీఎఫ్ ఎక్స్’ల కోసం అంతర్జాతీయ స్థాయి
విద్యా సంస్థ త్వరలో ఏర్పాటు: మంత్రి ప్రకటన
చలనచిత్ర పరిశ్రమలో వాణిజ్య సౌలభ్య కల్పనకు ప్రభుత్వం నిబద్ధతతో ఉందని కేంద్ర సమాచార-ప్రసారశాఖ సహాయమంత్రి డాక్టర్ ఎల్.మురుగన్ తెలిపారు. చెన్నైలో ఇవాళ దక్షిణభారత చలనచిత్ర వాణిజ్య సమాఖ్య  అధికారులతో సమావేశంలో ఆయన ఈ మేరకు వెల్లడించారు. వివిధ శాఖలనుంచి సినిమా చిత్రీకరణకు అనుమతి కోరుతూ దరఖాస్తు చేసుకునే వీలు కల్పించే పోర్టల్ను సమాచార-ప్రసార మంత్రిత్వశాఖ ప్రారంభించింది. దీంతో దేశంలో ఎక్కడైనా సినిమా షూటింగ్కు అనుమతి కోసం నిర్మాతలు ఇకపై ఆన్లైన్ దరఖాస్తు సమర్పించవచ్చు. తద్వారా చలనచిత్ర పరిశ్రమకు వాణిజ్య సౌలభ్యం కల్పించినట్లు కాగలదని ఈ సందర్భంగా మంత్రి అన్నారు. అంతేకాకుండా ‘యానిమేషన్, విఎఫ్ఎక్స్’ల కోసం అంతర్జాతీయ స్థాయి విద్యా సంస్థ ఏర్పాటుకు ఐఐటీ, ముంబైతో అవగాహన ఒప్పందం  కుదుర్చుకున్నట్లు ఆయన వివరించారు.
ఈ కార్యక్రమంలో పాల్గొన్న వివిధ చలనచిత్ర వాణిజ్య సంఘాల ప్రతినిధులు చిత్ర పరిశ్రమ రంగానికి సంబంధించిన పలు అభ్యర్థనలు, డిమాండ్లతో కూడిన వినతిపత్రాన్ని మంత్రికి అందజేశారు. కోవిడ్ వల్ల సినీ పరిశ్రమ ఎదుర్కొంటున్న సమస్యలు, జంతు సంక్షేమ బోర్డు ధ్రువీకరణ, సినిమా షూటింగ్లకు ఏకగవాక్ష అనుమతి, సినిమాలపై ద్వంద్వ పన్నులు వంటి అంశాలను వినతిపత్రంలో వివరించారు. ప్రాంతీయ సెన్సార్ బోర్డు కార్యాలయాల్లో జంతు సంక్షేమ బోర్డు యూనిట్ను ఏర్పాటు చేయాలని కూడా వారు విజ్ఞప్తి చేశారు. అలాగే సెన్సార్ బోర్డులో చలనచిత్ర పరిశ్రమ ప్రతినిధుల సంఖ్యను పెంచాలని, సెన్సార్ బోర్డు ధర్మాసనం ఏర్పాటు చేయాలని, ఫిల్మ్ఫేర్ అవార్డు పొందిన చిత్రాలతోపాటు ప్రజాదరణగల సినిమాలను కూడా దూరదర్శన్లో ప్రదర్శించేలా చూడాలని కూడా మంత్రికి సమర్పించిన వినతిపత్రంలో కోరారు.
చలనచిత్ర పరిశ్రమకు చెందిన వివిధ సంఘాలు, నాయకులు సమర్పించిన వినతిపత్రాలు, అభ్యర్థనలను స్వీకరించిన అనంతరం వారి సమస్యలను పరిష్కరించేందుకు అన్ని చర్యలూ తీసుకుంటామని మంత్రి హామీ ఇచ్చారు. దక్షిణభారత చలనచిత్ర పరిశ్రమకు తలమానికమైన ‘ఎస్ఐఎఫ్సిసి’ ప్రతినిధులు, సంఘాలతో సమావేశం కావడం తనకు లభించిన గౌరవంగా భావిస్తున్నట్లు మంత్రి చెప్పారు. పరిశ్రమ అభివృద్ధికి సంబంధించిన ఆలోచనలను పంచుకునేందుకు వీలుగా గోవాలో జరిగే చలనచిత్రోత్సవాలకు హాజరు కావాల్సిందిగా మంత్రి వారిని ఆహ్వానించారు.
ప్రధాన మంత్రి కార్యాలయం
‘హునర్ హాట్’ను సందర్శించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఇక్కడ ఏర్పాటైన ‘హునర్ హాట్’ను ఈ రోజు న సందర్శించారు. ‘హునర్ హాట్’లో పాలుపంచుకొంటున్న దేశవ్యాప్త పాకశాస్త్ర నిపుణులు, చేతివృత్తి పనివారు మరియు మాస్టర్ ఆర్జిజాన్ ల యొక్క దుకాణాల ను ఆయన సందర్శించారు. ఆ తరహా దుకాణాల ను 250కి పైగా ఇండియా గేట్ యొక్క లాన్స్ లో ఏర్పాటు చేయడం జరిగింది. నైపుణ్యం కల పనివారి లో 50 శాతాని కి పైగా మహిళ లు ఉన్నారు. విపణి లోని నిపుణులైన కార్మికుల తో ప్రధాన మంత్రి సంభాషించారు; సాంస్కృతిక కార్యక్రమాల ను కూడా ఆయన ఈ సందర్భం లో వీక్షించారు.
‘హునర్ హాట్’ అనేది భారతదేశం లోని దేశవాళీ సాంప్రదాయిక వారసత్వాన్ని- దేనిలో అయితే ఎక్కువ భాగం అంతరించిపోవడానికి చేరువగా ఉన్నాయో- అటువంటి వాటి ని పరిరక్షించడం, ప్రోత్సహించడం లతో పాటు ఉపాధి అవకాశాల ను కల్పించడం పట్ల ప్రభుత్వం యొక్క నిబద్ధత కు అద్దం పడుతున్నది.
‘కౌశల్ కో కామ్’ ఈ సంవత్సరపు ‘హునర్ హాట్’ యొక్క ఇతివృత్తం గా ఉంది. మాస్టర్ ఆర్టిజాన్ ల కు, చేతివృత్తి కళాకారుల కు మరియు నిపుణులైన వంటవారికి దాదాపు గా 3 లక్షల మంది కి గడచిన మూడు సంవత్సరాల కాలం లో ‘హునర్ హాట్’ ద్వారా ఉపాధి ని కల్పించడమైంది. ఈ కోవ కు చెందిన లబ్ధిదారుల లో ఎక్కువ మంది మహిళా నిపుణ కార్మికులే ఉన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్ డేట్
దేశంలో కోవిడ్ క్రియాశీల కేసుల సంఖ్య మరింత తగ్గి 24,95,591 కి చేరుకుంది.
గత 24 గంటలలో యాక్టివ్ కేసుల సంఖ్య 91,191 తగ్గింది.
2.08 లక్షల కేసుల వద్ద, కొత్త కేసుల తగ్గదల కొనసాగుతోంది.
దేశ వ్యాప్తంగా ఇప్పటివరకు కోవిడ్ నుంచి 2,43,50,816 మంది కోలుకున్నారు. గత 24 గంటలలో 2,95,955 మంది పేషెంట్లు కోవిడ్ నుంచి కోలుకున్నారు.
వరుసగా 13 వ రోజు కూడా రోజువారి కొత్త కేసుల కంటే కోవిడ్ నుంచి కోలుకున్న కేసులు ఎక్కువ ఉన్నాయి.
రికవరీ రేటు 89.66 శాతానికి పెరిగింది.
వారపు పాజిటివిటీ రేటు ప్రస్తుతం 11.45 శాతం గా ఉంది.
రోజువారి పాజిటివిటీ రేటు 9.42 శాతంగా ఉంది. అంటే వరుసగా రెండు రోజులపాటు 10 శాతం కంటే తక్కువగా ఉంది.
దేశవ్యాప్తంగా వాక్సినేషన్ కార్యక్రమంలో భాగంగా ఇప్పటివరకు 20 కోట్ల కు పైగా వాక్సన్ డోస్లు వేశారు.
ఒక్క రోజులో గరిష్ఠంగా 22.17 లక్షల టెస్టులు నిర్వహించారు.
ఆర్థిక మంత్రిత్వ శాఖ
జీ20 దేశాల ఆర్థిక మంత్రులు, కేంద్ర బ్యాంక్ గవర్నర్ల సమావేశ సారాంశం, ఫలితాల పత్రం
జీ20 దేశాల ఆర్థిక మంత్రులు, కేంద్ర బ్యాంక్ గవర్నర్ల  మొదటి సమావేశం; ఆర్థిక, కేంద్ర బ్యాంకుల డిప్యూటీల రెండో సమావేశం  2023 ఫిబ్రవరి 22 నుంచి 25 వరకు బెంగళూరులో జరిగాయి.
బెంగుళూరులో జరిగిన జీ20 ఎఫ్ఎంసీబీజీ సమావేశాల సారాంశం, ఫలితాల పత్రాన్ని కింద ఇచ్చిన లింక్ ద్వారా చూడవచ్చు. ప్రపంచ రుణ సంక్షోభం, ఎండీబీ సంస్కరణలు, వాతావరణ పెట్టుబడులు, క్రిప్టోలపై ప్రపంచ వైఖరి, డిజిటల్ ప్రజా మౌలిక సదుపాయాలు, పెట్టుబడులు, భవిష్యత్ నగరాలకు ఆర్థిక సాయం, పన్నుల విధానం వంటి విషయాలపై జీ20 ఎఫ్ఎంసీబీజీ సమావేశ సారాంశం, ఫలితాల పత్రం భారతదేశ అధ్యక్షతన జీ20 సాధించిన ఒక ముఖ్య విజయం.
లింక్: CHAIR SUMMARY & OUTCOME DOCUMENT OF THE G20 FMCBG
మానవ వనరుల అభివృద్ధి మంత్రిత్వ శాఖ
శరీరం మొత్తం సానిటైజేషన్ పరికరాన్ని తయారు చేసిన ఐఐటి ఆవిష్కరణ కేంద్రం
కొవిడ్-19 వైరస్ వ్యాప్తి వేగంగా జరుగుతున్న ప్రస్తుత తరుణంలో ప్రతీ ఒక్కరూ కొరొనాపై పొరాటానికి సిద్ధమయ్యారు, ఇందుకు ఒకటే మార్గం తమకు తాము పరిశుభ్రతను పాటించడంతోపాటు సామాజిక దూరాన్ని పాటించడం. ఐఐటి భువనేశ్వర్ మాలవీయ సెంటర్ ఫర్ ఇన్నోవేషన్, ఇన్క్యుబేషన్ అండ్ ఎంటర్ప్రెన్యూర్షిప్కు చెందిన శ్రీ జీతు శుక్లా మొత్తం శరీరాన్ని శుభ్రపరిచే సానిటైజేషన్ పరికరాన్ని కనుగొన్నారు. ఈ పరికరం స్వయంచాలితంగా పనిచేస్తుంది. ఇది సెన్సర్లతో పనిచేస్తున్నందు వలన బయట ఏ ప్రాంతంలోనైనా నెలకొల్పవచ్చు, ఏ వ్యక్తి అయినా ఈ పరికరానికి ఎదురుగా వచ్చినపుడు ఆ వ్యక్తిపై 10-15మిలీల సానిటైజర్ను 15 సెకండ్ల పాటు చిమ్ముతుంది, తద్వారా ఆ వ్యక్తి శరీర మంతా, బట్టలు, బూట్లు వంటివి పరిశుభ్రమవుతాయి. ప్రజలు తిరిగే ఏ ప్రదేశంలోనైనా ఈ పరికరాన్ని నెలకొల్పడం ద్వారా పరిశుభ్రమైన తరువాతనే ఆ వ్యక్తా లోనికి రాగలుగుతాడు.
ఈ పరికం ప్రస్తుత పరిస్థితుల అవసరాలకు అనుగుణంగా తయారుచేయబడిందని మాలవీయ మాలవీయ సెంటర్ ఫర్ ఇన్నోవేషన్, ఇన్క్యుబేషన్ అండ్ ఎంటర్ప్రెన్యూర్షిప్ సమన్వయకర్త ప్రొ.పి.కె. మిశ్రా తెలిపారు. ఈ సానిటైజర్ ఉపయోగించడం మూలంగా వైరస్ బారి నుండి దాదాపుగా కాపాడవచ్చు. దీనికి సంబంధించి మోతాదు సక్రమత, బహిర్గత పరచే సమయం వంటివి ఇంకా నిర్ధారించే ప్రక్రియ కొనసాగుతోంది. ఈ పరికరంతో సానిటైజ్ చేసుకున్నప్పటికీ ప్రతీ వ్యక్తి మాస్కులను తప్పనిసరిగి ధరించడంతోపాటు సామాజిక దూరాన్ని పాటిస్తూ సబ్బుతో చేతులను తరచూ శుభ్రపరచుకోవాలి.
(Visitor Counter : 245
నౌకారవాణా మంత్రిత్వ శాఖ
హల్దియా డాక్ కాంప్లెక్స్లో వివిధ ప్రాజెక్టులను ప్రారంభించిన శ్రీ శంతను ఠాకూర్
- సాటిలేని వేగంతో భారత జలమార్గాలను విస్తరిస్తున్నాముః సహాయ మంత్రి
కోల్కతాలోని శ్యామ ప్రసాద్ ముఖర్జీ పోర్ట్లోని ఉన్న హల్దియా డాక్ కాంప్లెక్స్లో కేంద్ర ఓడరేవులు, షిప్పింగ్ మరియు జలమార్గాల శాఖ సహాయ మంత్రి శ్రీ శంతను ఠాకూరి వివిధ ప్రాజెక్టులను ప్రారంభించారు. మంత్రి ప్రారంభించిన వాటిలో ఎ) మెరుగైన తుఫాను నీటిని బయటకు పంపడం & రోడ్ల విస్తరణ బి) 41000 చ.మీ. ప్రాంతాన్ని కార్గో హ్యాండ్లింగ్ ప్రాంతం చేర్చడం c) పోర్ట్ గెస్ట్ హౌస్ను ఆధుణీకరించడం & ల్యాండ్స్కేపింగ్ చేయడం d) పోర్ట్ హాస్పిటల్లో కొత్త ఐసీయు & ఎమర్జెన్సీ వార్డ్ ఏర్పాటు వంటి వివిధ పనులు ఉన్నాయి. ఈ పనుల ప్రారంభోత్సవ కార్యక్రమంలో కేంద్ర మంత్రి వెంట ఎంపీ శ్రీ దిబ్యేందు అధికారి, స్థానిక శాసన సభ్యుడు శ్రీమతి తపశి మండల్, పోర్టు చైర్మన్ శ్రీ వినీత్ కుమార్ తదితరులు ఉన్నారు. ఈ సందర్భంగా శ్రీ ఠాకూర్ మాట్లాడుతూ మన వేగానికి మరే దేశం సాటి చేయలేనంత వేగంగా భారత జలమార్గ వ్యవస్థలు విస్తరిస్తున్నామన్నారు. ఓడరేవులు, షిప్పింగ్ మరియు జలమార్గాల మంత్రిత్వ శాఖ ప్రధానమంత్రి అభివృద్ధి దార్శనికతను అమలుకు కట్టుబడి ఉందని తెలిపారు. ఈ రోజు హల్దియా డాక్ సందర్శన ప్రధానమంత్రి అందరి అభివృద్ధి దార్శనికతలో భాగంగా ఒక ముందడుగని తెలిపారు.
ప్రధాన మంత్రి కార్యాలయం
పార్లమెంట్ఉభయ సభల ను ఉద్దేశించి రాష్ట్రపతి ఇచ్చిన ప్రసంగం లో ముఖ్యాంశాల ను ప్రస్తావించినప్రధాన మంత్రి
పార్లమెంట్ ఉభయ సభల ను ఉద్దేశించి రాష్ట్రపతి శ్రీమతి ద్రౌపది ముర్మూ ఇచ్చిన ప్రసంగం లో ముఖ్యాంశాల ను గురించి ప్రధాన మంత్రి శ్రీ నరేంద్ర మోదీ ప్రస్తావించారు.
ప్రధాన మంత్రి ఒక ట్వీట్ లో -
పార్లమెంట్ ఉభయ సభల ను ఉద్దేశించి రాష్ట్రపతి గారు ఇచ్చిన ప్రసంగం లో విభిన్న రంగాల లో చోటు చేసుకొంటున్న పరివర్తనకారి మార్పు ల యొక్క రూపురేఖల ను ఆవిష్కరిస్తూ విభిన్న విషయాల తాలూకు ఒక విస్తృతమైన వివరణ గా సాగింది. సాధారణ పౌరుల ను ఏ విధం గా సశక్తులను గా చేయడం జరిగిందో, జీవనాన్ని సాగించడం లో సౌలభ్యాన్ని ఏ రకం గా మెరుగుపరుస్తూ ముందుకు తీసుకు పోవడం జరిగిందో అనే అంశాల ను ఆమె ప్రముఖం గా ప్రకటించారు.’’ అని పేర్కొన్నారు.
ప్రధాన మంత్రి కార్యాలయం
మాత చంద్రఘంట దేవి కి నమస్కరించిన ప్రధాన మంత్రి
నవరాత్రి ఉత్సవాల లో మూడో రోజు న మాత చంద్రఘంట దేవి ని ప్రధాన మంత్రి శ్రీ నరేంద్ర మోదీ ప్రార్థించారు.
దేవత ప్రార్థన ల  పఠనాన్ని గురించిన ఓ సందేశాన్ని శ్రీ నరేంద్ర మోదీ షేర్ చేశారు.
ప్రధాన మంత్రి ఒక ట్వీట్ లో –
"ఈ రోజు నవరాత్రి ఉత్సవాల లో దుర్గా మాత యొక్క మూడో స్వరూపం అయిన చంద్రఘంటా దేవి ని ఆరాధించే రోజు. ఆమె అనంతమైన అనుగ్రహం తో ప్రతి ఒక్కరి జీవితాలు వీరత్వం మరియు వినమ్రతతో శోభిల్లాలని కోరుకుంటున్నాను, దేవిని గురించిన ఈ స్తోత్రం మీ కోసం..’’ అని పేర్కొన్నారు.
ప్రధాన మంత్రి కార్యాలయం
స్మృతి చిహ్నాల వేలం లో పాలుపంచుకోవలసింది గా పౌరుల కు పిలుపునిచ్చిన ప్రధాన మంత్రి
బహుమతులు, స్మృతి చిహ్నాల వేలంపాట లో పాలుపంచుకోవలసింది గా పౌరుల కు ప్రధాన మంత్రి శ్రీ నరేంద్ర మోదీ పిలుపునిచ్చారు. వాటిని అమ్మగా వ చ్చిన సొమ్ము ను నమామి గంగే కార్యక్రమాని కి ఇవ్వడం జరుగుతుంది అని ఆయన అన్నారు.
‘‘కాల క్రమం లో నేను అందుకొన్న అనేక బహుమానాల ను, స్మృతి చిహ్నాల ను వేలం వేయడం జరుగుతున్నది. వాటి లో మన ఒలింపిక్స్ కథానాయకులు ఇచ్చిన ప్రత్యేకమైన స్మృతి చిహ్నాలు కూడా ఉన్నాయి. వేలం లో పాలు పంచుకోండి. ఆ వస్తువుల ను అమ్మగా వచ్చిన సొమ్ము ను నమామి గంగే కార్యక్రమానికి ఇవ్వడం జరుగుతుంది.’’ అని ప్రధాన మంత్రి ఒక ట్వీట్ లో పేర్కొన్నారు.
మంత్రిమండలి
రాష్ట్రాలు/కేంద్ర పాలిత ప్రాంతాల ద్వారా అమలు లోకి తీసుకురావడం కోసం మాడల్ టెనెన్సీ యాక్టు కు ఆమోదం తెలిపిన మంత్రిమండలి
ఇంటి ని కిరాయి కి ఇవ్వడానికి గాని, లేదా ఇంటి ని కిరాయికి తీసుకోవడానికి గాని సంబంధించిన మాడల్ టెనెన్సీ యాక్టు ను జారీ చేయడాని కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. దీని ని అన్ని రాష్ట్రాల కోసం, అన్ని కేంద్ర పాలిత ప్రాంతాల కోసం జారీ చేయడం జరుగుతోంది; దీనితో అవి ఇప్పటికే అమలు లో ఉన్నటువంటి అద్దె సంబంధి చట్టాల లో తమ లెక్క ప్రకారం తాజా శాసనాన్ని చేయడం గానిమో, లేదా ప్రస్తుత చట్టాల లో సవరణ కు గాని వీలు ఏర్పడుతుంది.
దీని ద్వారా దేశ వ్యాప్తం గా ఇళ్ల ను అద్దె కు ఇచ్చే విషయం లో చట్ట రూపాన్ని పక్కా గా రూపొందించడం లో తోడ్పాటు లభిస్తుంది; అదే జరిగితే సమగ్ర వృద్ధి కి మార్గం సుగమం అవుతుంది.
దేశం లో ఇల్లు- కిరాయిదారు ల పరంగా ఓ హుషారైనటువంటి, నిలకడతనం కలిగివుండేటటువంటి, అన్ని వర్గాల ను కలుపుకు పోయేటటువంటి కిరాయి ఇళ్ల నిర్మాణ విపణి ని సృజించడం అనేది మాడల్ టెనెన్సీ యాక్టు ఉద్దేశం గా ఉంది. దీని తో అన్ని ఆదాయ సమూహాల వారి కోసం అద్దె ఇళ్లు అందుబాటు లోకి రాగలవు; నిరాశ్రయులయ్యే సమస్య కు సమాధానం దొరుకుతుంది. మాడల్ టెనెన్సీ యాక్టు ద్వారా ఇంటి ని బాడుగ కు ఇచ్చే ప్రక్రియ మెల్ల మెల్లగా లాంఛన ప్రాయమైన విపణి లా మార్చి దానికి సంస్థాగత రూపాన్ని ఇవ్వడం జరుగుతుంది.
మాడల్ టెనెన్సీ యాక్టు తో ఖాళీ గా మిగిలివున్నటువంటి ఇళ్ల ను అద్దె కు ఇచ్చేందుకు వీలు కలుగుతుంది. దీని ద్వారా అద్దె ఇళ్ల బజారు ను వ్యాపారం రూపం లో అభివృద్ధి పర్చడం లో ప్రయివేటు భాగస్వామ్యం పెరుగుతుందని, భారీ గా ఉన్నటువంటి ఇళ్ల కొరత సమస్య ను పరిష్కరించవచ్చన్న ఆశ లు రేకెత్తుతున్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
టోకు వర్తకులు / ట్రేడర్లు, చిల్లర వర్తకులు, రిటైల్ దుకాణాల శ్రేణి వర్తకులు మరియు ప్రాసెసర్లకు గోధుమ స్టాకు పరిమితి విధించిన కేంద్రం
గోధుమ నిల్వలపై పరిమితి తక్షణం అమలులోకి వచ్చి 2024 మార్చి 31వరకు కొనసాగుతుంది
మొదటి దశలో కేంద్ర నిల్వల నుంచి 15 లక్షల మెట్రిక్ టన్నుల గోధుమను ఓపెన్ మార్కెట్ అమ్మకం స్కీము కింద సరుకు దింపడం జరుగుతుంది.
అదే విధంగా మార్కెట్లో ధరలు తగ్గించేందుకు ఓపెన్ మార్కెట్ అమ్మకం స్కీము  కింద బియ్యం కూడా విడుదల చేస్తారు. ఓపెన్ మార్కెట్ లోకి దింపే బియ్యం పరిమాణం ఎంతో త్వరలో నిర్ణయిస్తారు
మార్కెట్ లో నిత్యావసర సరుకుల ధరలను స్థిరీకరించే ప్రయత్నాలలో భాగంగా వివిధ వ్యాపార వర్గాలు గోధుమ స్టాక్ పెట్టుకోవడంపై పరిమితి విధించడంతో పాటు మార్కెట్ లోకి గోధుమ, బియ్యం విడుదల చేయాలని ప్రభుత్వం నిర్ణయించింది.
ఆహార భద్రతతో పాటు అక్రమ నిల్వలను, నీతిమాలిన స్పెక్యులేషన్ అరికట్టడానికి ప్రభుత్వం స్టాకుపై పరిమితిని విధించాలని నిర్ణయించింది. అన్ని రాష్ట్రాలు , కేంద్రపాలిత ప్రాంతాల టోకు వర్తకులు / ట్రేడర్లు, చిల్లర వర్తకులు, పెద్ద శ్రేణి రిటైలర్లు మరియు ప్రాసెసర్లకు గోధుమ స్టాకు పెట్టుకోవడంపై పరిమితి ఉంటుంది. లైసెన్సు అవసరం ఎత్తివేత, స్టాకు పరిమితులు మరియు ఎంపిక చేసిన ఆహార పదార్ధాల రవాణాపై ఆంక్షలు  ఉత్తర్వు, 2023 ప్రకారం 2023 జూన్ 12వ తేదీనుంచి 31 మార్చి 2024 వరకు అన్ని రాష్ట్రాలు, కేంద్రపాలిత ప్రాంతాలకు ఈ ఉత్తర్వులు వర్తిస్తాయి.
వ్యాపారుల స్థాయిని బట్టి స్టాకు పరిమితులు ఉంటాయి. ట్రేడర్లు / టోకు వ్యాపారి -- 3000 మెట్రిక్ టన్నులు, చిల్లర వర్తకులు -- ప్రతి రిటైల్ అవుట్ లెట్ 10 మెట్రిక్ టన్నులు, చిల్లర దుకాణాల శ్రేణి ఉన్న పెద్ద వ్యాపారికి ప్రతి దుకాణానికి 10 మెట్రిక్ టన్నులు, టోకు వ్యాపారికి చెందిన అన్ని దుకాణాలు, డిపోలకు కలిపి 3000 మెట్రిక్ టన్నులు మరియు ప్రాసెసర్లకు వారి వార్షిక స్థాపిత సామర్థ్యంలో 75%.
ఆయా వ్యాపారాలు / సంస్థలు తమ వద్ద నిల్వ ఉన్న స్టాకును గురించి ప్రతిరోజూ ఆహార మరియు ప్రజాపంపిణీ శాఖ వెబ్ సైట్  లో తాజాపరచాలి. ఒకవేళ తమవద్ద పరిమితికి మించి స్టాకు ఉన్నట్లయితే ఈ నోటిఫికేషన్ జారీ చేసిన 30 రోజుల లోగా నిల్వలను పరిమిత స్థాయికి తగ్గించాలి.
గోధుమ చిల్లర ధరను నియంత్రించడానికి మొదటి దశలో కేంద్ర నిల్వల నుంచి 15 లక్షల మెట్రిక్ టన్నుల గోధుమను ఓపెన్ మార్కెట్ అమ్మకం స్కీము  కింద ఈ-వేలం ద్వారా పిండి మిల్లులకు / ప్రైవేటు వర్తకులకు / భారీ కొనుగోలుదార్లకు / గోధుమ ఉత్పత్తుల తయారీదార్లకు అమ్ముతారు. గోధుమను 10-100 మెట్రిక్ టన్నుల సైజులో అమ్ముతారు. ఈ వేలంలో పాల్గొనదలచిన వారు భారత ఆహార సంస్థ  ఈ - వేలం ప్లాట్ ఫారంపై నమోదు చేసుకోవాలి.
అదే విధంగా మార్కెట్లో ధరలు తగ్గించేందుకు ఓపెన్ మార్కెట్ అమ్మకం స్కీము  కింద బియ్యం కూడా విడుదల చేస్తారు. ఓపెన్ మార్కెట్ లోకి దింపే బియ్యం పరిమాణం ఎంతో త్వరలో నిర్ణయిస్తారు
ఆహార మరియు ప్రజా పంపిణీ శాఖ దేశంలో నిత్యావసరాల ధరలను నియంత్రించడంతో పాటు అవి సులభంగా లభ్యం కావడాన్ని నిశ్చయపరచుకునేందుకు పరిస్థితిని పర్యవేక్షిస్తున్నది.
సాంస్కృతిక మంత్రిత్వ శాఖ
మన్ కీ బాత్ తాజా ఎడిషన్ లో, ప్రజలను ఏకం చేయడంలో అమృత్ మహోత్సవ్, హర్ ఘర్ తిరంగ ప్రచారాల ప్రాముఖ్యతను ప్రస్తావించిన ప్రధాన మంత్రి శ్రీ నరేంద్ర మోదీ
అమృత్ మహోత్సవ్, స్వాతంత్ర్య దినోత్సవాన్ని పురస్కరించుకుని దేశ సమిష్టి శక్తిని మనం చూశాం: శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ ఆగస్టు 28, 2022న 'మన్ కీ బాత్' 92వ ఎడిషన్ సందర్భంగా ప్రజలను ఏకం చేయడంలో ఆజాదీ కా అమృత్ మహోత్సవ్, హర్ ఘర్ తిరంగా ప్రచార కార్యక్రమాలు పోషించిన పాత్రను, ప్రాముఖ్యాన్ని ప్రశంసించారు. ఈ ప్రచారాలు ఏక్ భారత్ శ్రేష్ఠ భారత్ స్ఫూర్తిని ప్రతిబింబిస్తాయని తెలిపారు.
మన్ కీ బాత్ ప్ర సంగంలో ప్రధాన మంత్రి మాట్లాడుతూ, ఈ ప్రత్యేక సందర్భంగా అమృత్ మహోత్సవ్, స్వాతంత్ర్య దినోత్సవాన్ని పురస్కరించుకుని దేశ సమిష్టి శక్తిని మనం చూశామని, సాక్షాత్కార భావన కలిగిందని అన్నారు. ఇంత పెద్ద దేశం, ఇన్ని వైవిధ్యాలు, కానీ త్రివర్ణ పతాకాన్ని ఎగురవేసేటప్పుడు అందరూ ఒకే స్ఫూర్తితో ఏకమై, నదిలా ప్రవహించినట్లు అనిపించిందని అన్నారు. ప్రజలు స్వయంగా ముందుకు వచ్చి, త్రివర్ణ పతాకం చేతబూనినప్పుడు వచ్చే గర్వానికి నాయకత్వం వహించారు. పరిశుభ్రత ప్రచారం, వ్యాక్సినేషన్ ప్రచారంలో దేశ స్ఫూర్తిని కూడా మనం చూశాము. అమృత్ మహోత్సవ్ లో మళ్ళీ అదే దేశభక్తి స్ఫూర్తిని మనం చూడబోతున్నాము. మన సైనికులు ఎత్తైన పర్వతాల శిఖరాలపై, దేశ సరిహద్దులలో, సముద్రం మధ్యలో త్రివర్ణ పతాకాన్ని ఎగురవేశారు.
అమృత్ మహోత్సవ్ గురించి ప్రధాని మోదీ మాట్లాడుతూ, అమృత్ మహోత్సవ్ ఈ రంగులు భారతదేశంలోనే కాకుండా ప్రపంచంలోని ఇతర దేశాలలో కూడా కనిపించాయని అన్నారు. బోట్స్వానాలో నివసిస్తున్న స్థానిక గాయకులు భారతదేశానికి స్వాతంత్ర్యం వచ్చి 75 సంవత్సరాలు పూర్తయిన సందర్భంగా 75 దేశభక్తి గీతాలను ఆలపించారు. ఇందులోని ప్రత్యేకత ఏంటంటే ఈ 75 పాటలను హిందీ, పంజాబీ, గుజరాతీ, బంగ్లా, అస్సామీ, తమిళం, తెలుగు, కన్నడ, సంస్కృతం వంటి భాషల్లో పాడారు. అదేవిధంగా నమీబియాలో ఇండో-నమీబియా సాంస్కృతిక-సంప్రదాయ సంబంధాలపై ఒక ప్రత్యేక స్టాంపును విడుదల చేశారని చెప్పారు.
స్వాతంత్ర్య సమరయోధులు, ముఖ్యంగా అజ్ఞాత వీరుల త్యాగాలను ప్రముఖంగా ప్రస్తావించే స్వరాజ్య సీరియల్ దూరదర్శన్ లో వీక్షించాలని ప్రధాని ప్రజలను కోరారు. స్వాతంత్ర్యోద్యమంలో పాల్గొన్న అజ్ఞాత వీరుల కృషిని, త్యాగాలను దేశంలోని యువతరానికి పరిచయం చేయడం గొప్ప చొరవ అని ఆయన అన్నారు. ఆగస్టు 15 న స్వాతంత్ర్య దినోత్సవాన్ని జరుపుకోవడానికి భారతదేశంలోని వివిధ ప్రాంతాలలో వివిధ వ్యక్తిగత ప్రయత్నాలను కూడా ప్రధాని ప్రత్యేకంగా ప్రస్తావించారు.
ప్రధాన మంత్రి శ్రీ నరేంద్ర మోదీ మన్ కీ బాత్ లోని వివిధ ఎడిషన్లలో  ఏక్ భారత్ శ్రేష్ఠ భారత్ కు సగర్వ మైన స్థానం ఇచ్చారు.
(Visitor Counter : 92